Bassov prolaz
<s>Bassov prolaz je morski prolaz između Australije na sjeveru i Tasmanije na jugu, odnosno između Velikog australijskog zaljeva na zapadu i Tasmanovog mora na istoku.</s><s>Proteže se oko 340 km (dužom sjevernom obalom do 500 km), a širina mu varira od 200 do 250 km.</s><s>Prosječna dubina iznosi 60 m. Na istočnom i zapadnom ulazu u prolaz nalaze se nizovi otočića (Furneaux na istoku i King na zapadu), manje hridi i grebeni, ostaci nekadašnje kopnene veze Tasmanije s Australijom.</s><s>Bassov prolaz je ime dobio po Georgeu Bassu (1771–1803), engleskom pomorcu koji ga je otkrio 1798. godine.</s><s>Danas ima velik ekonomski značaj jer podmorje obiluje ležištima nafte i prirodnog plina koja su cjevovodima povezana s rafinerijama na obali savezne države Victorije.</s><s>Najveća luka na obali prolaza je grad Melbourne.</s>

<s>Vanjske veze</s>

<s>Hrvatska enciklopedija (LZMK): Bassov prolaz</s>

<s>Morski tjesnaci u Australiji
Tjesnaci Indijskog oceana
Tjesnaci Tasmanovog mora</s>

